CELEX: 32020D0113
Language: mt
Date: 2020-01-23 00:00:00
Title: Deċiżjoni ta’ Implimentazzjoni tal-Kummissjoni (UE) 2020/113 tat-23 ta’ Jannar 2020 li temenda d-Deċiżjoni 2009/11/KE li tawtorizza metodi għall-klassifikazzjoni tal-karkassi tal-majjali fi Spanja (notifikata bid-dokument C(2020) 232) (it-test bl-Ispanjol biss huwa awtentiku)

27.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 21/16
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/113
         tat-23 ta’ Jannar 2020
         li temenda d-Deċiżjoni 2009/11/KE li tawtorizza metodi għall-klassifikazzjoni tal-karkassi tal-majjali fi Spanja
         (notifikata bid-dokument C(2020) 232)
         (it-test bl-Ispanjol biss huwa awtentiku)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikoli 20(p) u (t) tiegħu,
         Billi:
         
                     (1)
                  
                  
                     Il-punt 1 tat-Taqsima B.IV tal-Anness IV tar-Regolament (UE) Nru 1308/2013 jistipula li, għall-klassifikazzjoni tal-karkassi tal-majjal, il-kontenut tal-laħam dgħif irid jiġi vvalutat permezz ta’ metodi ta’ klassifikazzjoni awtorizzati mill-Kummissjoni u jistgħu jiġu awtorizzati biss metodi ta’ valutazzjoni ppruvati statistikament ibbażati fuq il-kejl fiżiku ta’ parti anatomika waħda jew aktar tal-karkassa tal-majjal. Jenħtieġ li l-awtorizzazzjoni tal-metodi ta’ klassifikazzjoni tkun soġġetta għall-konformità ma’ tolleranza massima għall-erruri statistiċi fil-valutazzjoni. Dik it-tolleranza hi definita fil-Parti A tal-Anness V tar-Regolament Delegat tal-Kummissjoni (UE) 2017/1182 (2).
                  
               
                     (2)
                  
                  
                     Permezz tad-Deċiżjoni tal-Kummissjoni 2009/11/KE (3), ġie awtorizzat l-użu ta’ disa’ metodi għall-klassifikazzjoni tal-karkassi tal-majjali fi Spanja.
                  
               
                     (3)
                  
                  
                     Jenħtieġ li ma jitħallewx isiru modifiki tal-apparat jew tal-metodi ta’ klassifikazzjoni, sakemm dawn ma jkunux awtorizzati espliċitament permezz ta’ Deċiżjoni ta’ Implimentazzjoni tal-Kummissjoni.
                  
               
                     (4)
                  
                  
                     Spanja talbet lill-Kummissjoni biex tirtira l-awtorizzazzjoni tal-metodu “Ultrafom 300” mil-lista tal-metodi awtorizzati għall-klassifikazzjoni tal-karkassi tal-majjali fit-territorju tagħha, minħabba li l-metodu ma għadux jintuża fit-territorju tagħha.
                  
               
                     (5)
                  
                  
                     Spanja talbet lill-Kummissjoni tawtorizza metodu ġdid għall-klassifikazzjoni tal-karkassi tal-majjal fit-territorju tagħha, u ppreżentat deskrizzjoni dettaljata tal-provi tad-dissezzjoni, u indikat il-prinċipji li fuqhom se jissejsu dawn il-metodi, ir-riżultati tal-provi tad-dissezzjoni tagħha u l-ekwazzjonijiet użati biex jiġi vvalutat il-perċentwal tal-laħam dgħif fil-protokoll previst fl-Artikolu 11(3) tar-Regolament Delegat (UE) 2017/1182.
                  
               
                     (6)
                  
                  
                     L-eżami ta’ dik it-talba wera li l-kundizzjonijiet għall-awtorizzazzjoni ta’ dawk il-metodi ta’ klassifikazzjoni huma ssodisfati. Għalhekk, jenħtieġ li dawk il-metodi ta’ klassifikazzjoni jiġu awtorizzati fi Spanja.
                  
               
                     (7)
                  
                  
                     Għaldaqstant jenħtieġ li d-Deċiżjoni 2009/11/KE tiġi emendata skont dan.
                  
               
                     (8)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni 2009/11/KE hija emendata kif ġej:
            
                        (1)
                     
                     
                        L-Artikolu 1 huwa emendat kif ġej:
                        
                                    (a)
                                 
                                 
                                    L-ewwel paragrafu huwa emendat kif ġej:
                                    
                                                (i)
                                             
                                             
                                                il-punt (c) jitħassar;
                                             
                                          
                                                (ii)
                                             
                                             
                                                il-punt (i) jiġi sostitwit b’dan li ġej:
                                                
                                                            “(i)
                                                         
                                                         
                                                            l-apparat “gmSCAN” u l-metodi ta’ valutazzjoni marbuta miegħu, li d-dettalji tagħhom jinsabu fil-Parti 9 tal-Anness;”;
                                                         
                                                      
                                          
                                                (iii)
                                             
                                             
                                                jiżdied il-punt (j) li ġej:
                                                
                                                            “(j)
                                                         
                                                         
                                                            l-apparat “OptiScan TP” u l-metodi ta’ valutazzjoni marbuta miegħu, li d-dettalji tagħhom jinsabu fil-Parti 10 tal-Anness.”;
                                                         
                                                      
                                          
                              
                                    (b)
                                 
                                 
                                    it-tieni paragrafu jiġi sostitwit b’dan li ġej:
                                    “Il-metodu manwali ZP b’riga, imsemmi fil-punt (g) tal-ewwel paragrafu, għandu jiġi awtorizzat biss għall-biċċeriji:
                                    
                                                (a)
                                             
                                             
                                                li fihom ma jinqatlux iktar minn 700 majjal fil-ġimgħa fuq bażi medja annwali; kif ukoll
                                             
                                          
                                                (b)
                                             
                                             
                                                li jkollhom linja tal-qatla li fiha ma jkunux jistgħu jiġu pproċessati aktar minn 50 majjal fis-siegħa.”;
                                             
                                          
                              
                  
                        (2)
                     
                     
                        L-Anness hu emendat skont l-Anness ta’ din id-Deċiżjoni.
                     
                  
         
            Artikolu 2
            Din id-Deċiżjoni hija indirizzata lir-Renju ta’ Spanja.
         
         
            Magħmul fi Brussell, it-23 ta’ Jannar 2020.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
         
            (2)  Ir-Regolament Delegat tal-Kummissjoni (UE) 2017/1182 tal-20 ta’ April 2017 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fir-rigward tal-iskali tal-Unjoni għall-klassifikazzjoni ta’ karkassi taċ-ċanga, tal-majjal u tan-nagħaġ u dwar ir-rapportar tal-prezzijiet tas-suq ta’ ċerti kategoriji ta’ karkassi u annimali ħajjin (ĠU L 171, 4.7.2017, p. 74).
         
            (3)  Id-Deċiżjoni tal-Kummissjoni 2009/11/KE tad-19 ta’ Diċembru 2008 li tawtorizza metodi għall-klassifikazzjoni tal-karkassi tal-majjali fi Spanja (ĠU L 6, 10.1.2009, p. 79).
      
      
         
            ANNESS
            L-Anness huwa emendat kif ġej:
            
                        (1)
                     
                     
                        il-Parti 3 titħassar;
                     
                  
                        (2)
                     
                     
                        il-Partijiet 5, 6 u 7 jiġu sostitwiti b’dan li ġej:
                        “Parti 5
                        
                        FAT-O-MEAT’ER (FOM II)
                        
                                 
                                    1.
                                 
                                 
                                    Ir-regoli previsti f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala “Fat-O-Meat’er (FOM II)”.
                                 
                              
                                 
                                    2.
                                 
                                 
                                    L-apparat huwa verżjoni ġdida tas-sistema tal-kejl Fat-O-Meat’er. Il-FOM II jikkonsisti f’sonda ottika b’sikkina, tagħmir għall-kejl tal-fond li jkollu distanza operattiva ta’ bejn 0 u 125 mm u bord tal-akkwist u l-analiżi tad-data - kompjuter Carometec Touch Panel i15 (Ingress Protection IP69K). Ir-riżultati tal-kejl jinqalbu f’kontenut tal-laħam dgħif stmat permezz tal-apparat FOM II stess.
                                 
                              
                                 
                                    3.
                                 
                                 
                                    Il-kontenut tal-laħam dgħif ta’ karkassa għandu jiġi kkalkulat skont il-formula li ġejja:
                                    Ŷ = 69,592 – (0,741 × X1)+ (0,066 × X2)
                                    fejn:
                                    
                                                Ŷ =
                                             
                                             
                                                il-perċentwal tal-laħam dgħif stmat f’karkassa;
                                             
                                          
                                                X1 =
                                             
                                             
                                                il-ħxuna tax-xaħam tad-dahar (bil-ġilda ta’ barra) f’millimetri, imkejla b’mod perpendikulari sad-dahar tal-karkassa f’6 ċentimetri ’l bogħod mil-linja tan-nofs tal-karkassa maqsuma, bejn it-tielet u r-raba’ kustilja tal-aħħar,
                                             
                                          
                                                X2 =
                                             
                                             
                                                il-ħxuna tal-muskolu dorsali f’millimetri, imkejla fl-istess ħin, fl-istess post u bl-istess mod bħal X1.
                                             
                                          Din il-formula għandha tkun valida għall-karkassi li jiżnu bejn 60 u 120 kilogramm (f’piż tal-karkassa sħuna).
                                 
                              
                           Parti 6
                        
                        AUTOFOM III
                        
                                 
                                    1.
                                 
                                 
                                    Ir-regoli stipulati f’din il-Parti għandhom japplikaw meta l-klassifikazzjoni tal-karkassi tal-majjali ssir permezz ta’ apparat magħruf bħala “AutoFOM III”.
                                 
                              
                                 
                                    2.
                                 
                                 
                                    L-apparat għandu jkun mgħammar b’16-il transducer ultrasoniċi ta’ 2 MHz (Carometec A/S), b’distanza operattiva bejn it-transducers ta’ 25 mm. Id-data ultrasonika għandha tinkludi l-kejl tal-ħxuna tax-xaħam tad-dahar, il-ħxuna tal-muskolu u l-parametri relatati. Ir-riżultati tal-kejl jinqalbu fi stimi tal-perċentwal tal-laħam dgħif bl-użu ta’ kompjuter.
                                 
                              
                                 
                                    3.
                                 
                                 
                                    Il-kontenut tal-laħam dgħif ta’ karkassa għandu jiġi kkalkulat skont il-formula li ġejja:
                                    Ŷ = 75,39088 – (1,39968 × R2P1) – (0,45787 × R2P4) – (0,47094 × R2P10) + (0,20349 × R4P6)
                                    fejn:
                                    
                                                Ŷ =
                                             
                                             
                                                il-perċentwal tal-laħam dgħif stmat f’karkassa,
                                             
                                          
                                                R2P1 =
                                             
                                             
                                                il-ħxuna medja tal-ġilda;
                                             
                                          
                                                R2P4 =
                                             
                                             
                                                Il-kejl tax-xaħam P2 fil-pożizzjoni magħżula f’millimetri;
                                             
                                          
                                                R2P10 =
                                             
                                             
                                                ix-xaħam minimu tas-sezzjoni trażversali f’millimetri;
                                             
                                          
                                                R4P6 =
                                             
                                             
                                                il-kejl tax-xaħam fat 1 fil-punt MFT magħżul.
                                             
                                          Din il-formula hija valida għall-karkassi li jiżnu bejn 60 u 120 kg (piż tal-karkassa sħuna).
                                 
                              
                           Parti 7
                        
                        METODU MANWALI (ZP)
                        
                                 
                                    1.
                                 
                                 
                                    Ir-regoli pprovduti f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-“metodu manwali (ZP)” bil-kejl bir-riga.
                                 
                              
                                 
                                    2.
                                 
                                 
                                    Dan il-metodu jista’ jiġi implimentat permezz ta’ riga, meta l-klassifika tiġi ddeterminata abbażi ta’ ekwazzjoni ta’ tbassir. Huwa bbażat fuq il-kejl manwali tal-linja tan-nofs tal-karkassa maqsuma tal-ħxuna tax-xaħam u l-ħxuna tal-muskolu.
                                 
                              
                                 
                                    3.
                                 
                                 
                                    Il-kontenut tal-laħam dgħif tal-karkassi għandu jiġi kkalkulat skont il-formula li ġejja:
                                    Ŷ = 66,324 – (0,526 × F) + (0,034 × M)
                                    fejn:
                                    
                                                Ŷ =
                                             
                                             
                                                il-perċentwal stmat ta’ laħam dgħif fil-karkassa,
                                             
                                          
                                                F =
                                             
                                             
                                                il-ħxuna minima tax-xaħam viżibbli (inkluża l-ġilda ta’ barra), f’millimetri, fuq il-linja tan-nofs tal-karkassa maqsuma f’millimetri, li tkopri l-muskolu gluteus medius,
                                             
                                          
                                                M =
                                             
                                             
                                                il-ħxuna viżibbli tal-muskolu lumbari, f’millimetri, fuq il-linja tan-nofs tal-karkassa maqsuma, imkejla fuq l-iqsar konnessjoni bejn it-tarf ta’ quddiem (tal-kranju) tal-muskolu gluteus medius u t-tarf ta’ fuq (dorsali) tal-kanal vertebrali.
                                             
                                          Din il-formula għandha tkun valida għall-karkassi li jiżnu bejn 60 u 120 kg (piż tal-karkassa sħuna).”
                                 
                              
                  
                        (3)
                     
                     
                        Tiżdied il-Parti 10 li ġejja:
                        “Parti 10
                        
                        OPTISCAN TP
                        
                                 
                                    1.
                                 
                                 
                                    Ir-regoli stipulati f’din il-parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala “OptiScan TP”.
                                 
                              
                                 
                                    2.
                                 
                                 
                                    L-apparat Optiscan-TP għandu jkun mgħammar b’imager diġitali li tieħu ritratt illuminat taż-żewġ punti tal-kejl fuq il-karkassi. L-immaġnijiet għandhom ikunu l-bażi għall-kalkolu tal-ħxuna tax-xaħam u tal-muskolu. Ir-riżultati tal-kejl għandhom ikunu kkonvertiti f’kontenut ta’ laħam dgħif stmat permezz tal-apparat Optiscan-TP nnifsu. Ir-ritratti jinħażnu u mbagħad aktar tard jistgħu jiġu kkontrollati. L-interfaċċa Bluetooth® integrata tippermetti t-trasferiment faċli tad-data.
                                 
                              
                                 
                                    3.
                                 
                                 
                                    Il-kontenut tal-laħam dgħif ta’ karkassa għandu jiġi kkalkulat skont il-formula li ġejja:
                                    Ŷ = 67,496 – (0,522 × F) + (0,032 × M)
                                    fejn:
                                    
                                                Ŷ =
                                             
                                             
                                                il-perċentwal tal-laħam dgħif stmat f’karkassa;
                                             
                                          
                                                F =
                                             
                                             
                                                il-ħxuna minima tax-xaħam viżibbli (inkluża l-ġilda ta’ barra), f’millimetri, fuq il-linja tan-nofs tal-karkassa maqsuma f’millimetri, li tkopri l-muskolu gluteus medius;
                                                
                                             
                                          
                                                M =
                                             
                                             
                                                il-ħxuna viżibbli tal-muskolu lumbari, f’millimetri, fuq il-linja tan-nofs tal-karkassa maqsuma, imkejla fuq l-iqsar konnessjoni bejn it-tarf ta’ quddiem (tal-kranju) tal-muskolu gluteus medius u t-tarf ta’ fuq (dorsali) tal-kanal vertebrali.
                                             
                                          Din il-formula għandha tkun valida għall-karkassi li jiżnu bejn 60 u 120 kilogramm (f’piż tal-karkassa sħuna).”.